भुवनेश्वर ने पुरस्कार जीतने के बाद खुशी जताते हुए कहा, ‘‘सबसे पहले मैं उन सभी को धन्यवाद देना चाहता हूं जिन्होंने एलजी पीपल्स चॉइस अवॉर्ड के लिए मुझे अपने मत दिए। यह पुरस्कार मेरे लिए बेहद महत्वपूर्ण है क्योंकि यह केवल खेल में आपके प्रदर्शन के आधार पर नहीं बल्कि इसे देखते हुए भी दिया जाता है कि प्रशंसक आपको कितना प्यार और समर्थन देते हैं। मैं अपने माता-पिता और कोच के कारण यहां हूं। इसलिए मैं उनको भी शुक्रिया कहता हूं।’’